ประตูหวยเปิดแล่ว
การประชุมบอร์ดสำนักงานสลากกินแบ่งรัฐบาล &#8220;นัดปิเศษ&#8221;
18 ส.ค. 2554

การประชุมบอร์ดสำนักงานสลากกินแบ่งรัฐบาล “นัดปิเศษ”
โดย..ฟ้าใส 
เท่เกาะหมุย เมืองร้อยเกาะ เงาะอร่อย หอยใหญ่ ไข่แดง แหล่งธรรมะ บ้านเกิดท่านประธาน สมชาย พูลสวัสดิ์ รองปลัดกระทรวงการคลัง คนดีศรีสุราษฎร์ แม้จะไม่มีข้อยุติในการขายหวยออนไลน์วงเงิน 1.5 หมื่นล้านบาท
สาเหตุเพราะเจอตอในหลายเรื่อง เช่น การออกสลากแบบ 2 ตัว และ 3 ตัว หรือเลข 6 ตัว หากยอดขายแต่ละงวดได้น้อย รางวัลที่จ่ายจะไม่จูงใจเพราะลดลงตาม
เหตุเพราะต้องทำตามมาตรา 22 ของ พ.ร.บ.สลากฯ ที่กำหนดให้เงินที่ได้จากการจำหน่ายสลาก 60% ต้องจ่ายเป็นเงินรางวัล 28% เป็นรายได้แผ่นดิน อีก 12% เป็นค่าใช้จ่ายการบริหารงาน
อีกประเด็นที่ยังมีปัญหา คือ การนำโควตาสลากออนไลน์มาจำหน่ายเป็นแบบออนไลน์ จะต้องขออนุญาตกระทรวงมหาดไทย ซึ่งตามระเบียบนั้นจะต้องแจ้งว่า จะออกสลากเท่าไร มีวงเงินจ่ายรางวัลเท่าไร อีนี่มีปัญหา
เพราะการขายหวย...เอ้ย สลากออนไลน์นั้น จะใช้วิธีจ่ายรางวัลแบบผันแปร ทำให้ไม่สามารถระบุรายละเอียดที่ชัดเจนได้ โอ้ยยุ่ง....
แต่ที่ยุ่งและวิ่งไล่จับกันยังกะลิงขึ้นต้นมะพร้าวนั้น คือ การที่จู่ๆ เฮียปั๊กวันชัย สุระกุล ที่ร่ำร้องว่าจะออก จะออก ดั๊นทนแรงกดดันม่ายไหวตัดสินใจยื่นลาออกโดยให้มีผลวันที่ 1 ต.ค. ซะเนี่ย
ที่ประชุมบอร์ดจึงมีมติแต่งตั้งให้ นครินทร์ เมฆไตรรัตน์ บอร์ดสำนักงานสลากกินฯ เป็นประธานสรรหา ผู้อำนวยการสลากคนใหม่
ยุ่งละซีเพ่ งานนี้ประตูเงิน ประตูทองเปิดกว้าง ม่ายรุว่า ขรรค์ ประจวบเหมาะ อดีตเอ็มดี ธอส. ผู้เคยชะเง้อมองยังสนใจอีกป่าว 
ถ้าไม่ก็เป็นโอกาสของ สมชาติ วงศ์วัฒนศานต์ รองผู้อำนวยการสลาก ที่ปัจจุบันรั้งตำแหน่งหัวหน้าสำนักงานสลากฯ รูปแบบใหม่ และเคยเป็นผู้อำนวยการฝ่ายจำหน่าย ลูกหม้อแต้ๆ มีลุ้น... 
ระหว่าง ขรรค์ ที่เป็นมือบริหาร กะ สมชาติ ที่เชี่ยวชาญเรื่องหวย ถือเป็นคู่แข่งที่เหมาะเจาะ
ขรรค์นั้นสร้างชื่อกระฉ่อนในการผลักดันรังสรรค์จน ธอส.ดังไปทั้งเมือง กำรี้กำไรบานเบอะ
ส่วนสมชาตินั้นรู้เรื่องธุรกิจหวย สลากดุจพลิกฝ่ามือ แถมเป็นคนคิดค้นวิธีขายหวย 2 ตัว 3 ตัว ด้วยการนำรางวัล 5 เกม คือ 3 ตัวตรง 3 ตัวโต๊ด 2 ตัวบน 2 ตัวล่าง และ 3 ตัวล่าง และเงินรางวัลพิเศษ 2 แสนบาท รางวัลแจ็กพอตอีก 1% ของยอดขาย หรือตก 10 ล้านบาท ต่อยอดขาย 1,000 ล้านบาท ให้บอร์ตะลึงตึงๆๆๆๆ มาแว้ว 
ถ้าเชื่อวิธีนี้กำไรเห็นๆ เพราะจากค่าเฉลี่ยย้อนหลัง 80 งวด ที่ขายหวยบนดินมา เลขที่มีผู้ซื้อมากที่สุดเงินรางวัลจะตกบาทละ 280 บาท แต่เลขที่มีผู้ซื้อน้อยสุด รับไปถึงบาทละ 1,800 บาท
คอยลุ้นกันได้ว่า...หวยออกที่ครายยยย